นายสังศิต พิริยะรังสรรค์ ผู้อำนวยการโครงการปริญญาดุษฎีบัณฑิต มหาวิทยาลัยราชภัฏจันทรเกษม แกนนำกลุ่มประชาสังคมต่อต้านระบอบทักษิณ ได้จัดเวทีแสดงความคิดเห็นกรณีการเกิดความรุนแรงและทำร้ายร่างกายประชาชนที่ตะโกนขับไล่ พ.ต.ท.ทักษิณ ชินวัตรนายกรัฐมนตรี ที่สยามพารากอน เมื่อวันที่ 19 สิงหาคม ที่ผ่านมา ที่ตึกหอสมุด มหาวิทยาลัยราชภัฏจันทรเกษมทั้งนี้ มีการนำตัวประชาชน 6 คน ที่ระบุว่าถูกทำร้ายร่างกายในช่วงที่ไปชุมนุมขับไล่ที่สยามพารากอน มาแถลงข่าวด้วย โดยนายยุรชัฏ ชาติสุทธิชัย นักศึกษาที่โดนทำร้ายและมีการบันทึกภาพเอาไว้ ได้แจกแถลงการณ์ระบุว่า นัดเพื่อนจะไปรับประทานอาหารที่สยามพารากอน และทราบว่า พ.ต.ท.ทักษิณจะมาเปิดงานที่นี่ด้วย ซึ่งตนและเพื่อนตั้งใจไปประท้วง พ.ต.ท.ทักษิณเพราะเห็นว่าบริหารประเทศจนเสียหายมากมาย ขอย้ำว่าตนตั้งใจไปประท้วงนายกฯ ไม่ใช่ไปประท้วงงานหนังสือของในหลวงนายยุรชัฏ กล่าวว่า หลังจากนั้นมีเด็กอายุ 5 ขวบ ได้ตะโกนขับไล่นายกฯ ทำให้คนอื่นๆ ตะโกนตามมา จากนั้นไม่นานทีม รปภ.ของนายกฯ ก็เข้ามา และคงเข้าใจว่าตนเป็นคนนำตะโกนขับไล่ จึงมารุมล็อกและชกปากตน รวมทั้งยังเตะเด็กคนนั้นด้วย
ใครคือแกนนํากลุ่มประชาสังคมต่อต้านระบอบทักษิณ ที่สยามพารากอน 
นายสังศิต พิริยะรังสรรค์